OzLabs/hebrew-wiki-articles huggingface dataset:
זלדקניים

Ophidion barbatum
זַלְדְּקָנִיִּים (שם מדעי: Ophidiidae) היא משפחת דגי גרם מהסדרה צלופחי-קושק. דגים אלה חיים בכל האוקיינוסים הטרופיים והממוזגים ואצל כמה מינים הם צוללים עד עומק 8,300 מ' מתחת לפני בים. הם חיים גם בעומקים רדודים יותר.

דגים אלה מזכירים במראם צלופחים והם יכולים להגיע עד לאורך 2 מ' והם בעלי גוף בצורת נקניק, עם זנב מחודד, סנפירים מועטים וזוג בינים מתחת לסנטרם. הם בעלי לסתות גדולות ועיניים גדולות העוזרות להם להבחין גם באור מועט בחושך. צבעיהם אפורים עד חומים וחלקם חסרי צבע לחלוטין.

==מיון==
{|
|
*תת-משפחה בְּרוֹטוּלִים (Brotulinae)
**סוג ברוטולה (Brotula)
*תת-משפחה Brotulotaenilinae
**סוג Brotulotaenia
*תת-משפחה Neobythitinae
**סוג Abyssobrotula
**סוג ומין יחיד Acanthonus armatus
**סוג Alcockia
**סוג Apagesoma
**סוג Barathrites
**סוג Barathrodemus
**סוג ומין יחיד Bassogigas gillii
**סוג Bassozetus
**סוג Bathyonus
**סוג Benthocometes
**סוג ומין יחיד Dannevigia tusca
**סוג Dicrolene
**סוג Enchelybrotula
**סוג ומין יחיד Epetriodus freddyi
|
**סוג ומין יחיד Eretmichthys pinnatus
**סוג Glyptophidium
**סוג Holcomycteronus
**סוג ומין יחיד Homostolus acer
**סוג Hoplobrotula
**סוג ומין יחיד Hypopleuron caninum
**סוג Lamprogrammus
**סוג ומין יחיד Leptobrotula breviventralis
**סוג Leucicorus
**סוג Luciobrotula
**סוג ומין יחיד Mastigopterus imperator
**סוג Monomitopus
**סוג Neobythites
**סוג ומין יחיד Neobythitoides serratus
**סוג Penopus
**סוג Petrotyx
**סוג Porogadus
|
**סוג Pycnocraspedum
**סוג ומין יחיד Selachophidium guentheri
**סוג Sirembo
**סוג Spectrunculus
**סוג Spottobrotula
**סוג ומין יחיד Tauredophidium hextii
**סוג ומין יחיד Typhlonus nasus
**סוג ומין יחיד Ventichthys biospeedoi
**סוג ומין יחיד Xyelacyba myersi
*תת-משפחה Ophidiinae
**סוג ומין יחיד Cherublemma emmelas
**סוג ומין יחיד Chilara taylori
**סוג Genypterus
**סוג Lepophidium
**סוג ומין יחיד Menziesichthys bacescui
**סוג Ophidion
**סוג Otophidium
**סוג Parophidion
**סוג ומין יחיד Raneya brasiliensis
|
|}

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:צלופחי-קושק
רענן חרל"פ

רענן חרל"פ (נולד ב-1957) הוא אמן ישראלי, פסל וצייר.

==ביוגרפיה==
חרל"פ נולד בירושלים. בוגר המחלקה לאמנות באקדמיה לאמנות ועיצוב "בצלאל" (1981 -1986) ובעל תעודת הוראה של מכון כרם בירושלים. מרצה בשנקר במחלקה לעיצוב פנים, מבנה וסביבה.

==תערוכות נבחרות, פרסים ואוספים==
תערוכות יחיד נבחרות:
* 2017, הגלריה העירונית כפר-סבא, דַּבֵּר אֶל הָעֵץ, אוצרת: מאירה פרי־להמן
* 2014, מנשר לאמנות, תל אביב, אוצר: עודד ידעיה
* 2012, מוזיאון פתח-תקווה לאמנות, מיצב, אוצרת: עירית כרמון
* 2011 סדנאות האמנים תל אביב, אוצרת : ורד גני
* 2007 מוזיאון הרצליה לאמנות, אוצר: יהושע סיימון

תערוכות קבוצתיות נבחרות:
* 2019, אוסף קופפרמן, קיבוץ לוחמי הגטאות, קרטונאז', אוצרת: טלי תמיר
* 2017, מִנֶּגֶד, האוניברסיטה המורמונית בהר הצופים, אוצרות: רינת אדלשטיין, לי היא שולוב ותמר מנור פרידמן
* 2016, הילדים רוצים קומוניזם: סבב ראשון, מוזיאון בת ים, אוצר: יהושע סיימון
* 2014 ביאנלה לרישום, ירושלים. אוצרת: טל יחס
* 2013 מוזיאון אשדוד. אוצרים: יובל ביטון ורוני כהן בנימיני.
* 2013 מוזיאון ישראל, אוצרת: דניאלה שלו
* 2012 מוזיאון בת-ים לאמנות, אוצרת: טלי תמיר
פרסים
* 2012 פרס שר התרבות, תמיכה ספר אמן מפעל הפיס
* 2006,7 מלגת אמן מורה משרד החינוך.
עבודותיו של חרל"פ מצויות באוספים פרטיים וציבוריים, בהם: הכנסת, האוניברסיטה העברית בירושלים, מוזיאון אשדוד ואוספים פרטיים.

== קישורים חיצוניים ==

* [https://web.archive.org/web/20180825233157/https://www.raananharlap.com/ רענן חרל"פ], אתר האמן
* 
* 
* 

קטגוריה:אמנים ישראלים
קטגוריה:סגל מכללת שנקר
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1957
יניסיי קרסנויארסק (בנדי)

יניסיי קרסנויארסק (ברוסית: Хоккейный Клуб Енисей) היא קבוצת בנדי מקצוענית מהעיר קרסנויארסק, המתמודדת בליגת העל הרוסית בבנדי. 

יניסיי זכתה 11 פעמים באליפות ברית המועצות (שלישית לסק"א יקטרינבורג ולדינמו מוסקבה), וכמו כן זכתה בחמש אליפויות רוסיה, האחרונה בעונת 2020-21. בנוסף, יניסיי זכתה גם 7 פעמים בגביע האירופי בבנדי, מה שמהווה הישג שיא עבור קבוצה רוסית בטורניר זה.

== היסטוריה ==
יניסיי נחשבת לאחת מקבוצות הבנדי הוותיקות ברוסיה. הקבוצה הוקמה לראשונה בשנת 1934, אך פרוץ מלחמת העולם השנייה עצרה את התפתחות הבנדי בעיר. לאחר מלחמת העולם השנייה הקבוצה הוקמה מחדש בשם "טרקטור". בשנת 1952 העפילה לליגה הסובייטית השנייה וחדלה להיות קבוצת בנדי חובבנית.

בשנת 1958 הקבוצה שינתה את שמה ל"לוקומוטיב" ובשנים 1959-1963 הפכה ל"טרוד". משנת 1964 נושאת הקבוצה את שמה הנוכחי. בעונת 1979/1980 הקבוצה זכתה לראשונה בתולדותיה באליפות ברית המועצות ובשנים הבאות זכתה בו 10 פעמים נוספות.

לאחר התפרקות ברית המועצות הקבוצה זכתה לראשונה באליפות ליגת העל הרוסית בבנדי בעונת 2001.

== תארים ==
יניסיי נחשבת לאחד ממועדוני הבנדי המעוטרים ביותר ברוסיה ומחזיקה בשיא זכיות בגביע האירופי בבנדי (7 פעמים).

===ברית המועצות===
אליפות ברית המועצות
* אלופה (11 פעמים): 1979-80, 1980-81, 1981-82, 1982-83, 1983-84, 1984-85, 1985-86, 1986-87, 1987-88,1988-89, 1990-91

===רוסיה===
אליפות רוסיה
* אלופה (5 פעמים): 2000/01, 2013/14, 2014/15, 2015/16, 2020/2021

===אירופה והעולם===
* גביע אלופות אירופה
** אלופה (7 פעמים): 1980, 1983, 1986, 1987, 1988, 1989, 2001
* גביע העולם למועדונים
** אלופה (4 פעמים): 1982, 1984, 2011, 2015

== קישורים חיצוניים ==

* 

* [https://web.archive.org/web/20121210200836/http://club-enisej.ru/ אתר המעריצים של יניסיי]

קטגוריה:קבוצות בנדי רוסיות
בנדי
I Don't

I Don't (בעברית: אני לא) הוא שיר של הזמרת האמריקאית מריה קארי בשיתוף עם הראפר YG אשר ככל הנראה צפוי להיות הסינגל הראשון מאלבומה ה-13 אשר תאריך יציאתו אינו ידוע. השיר נחשף לראשונה ב-29 בינואר 2017 בתוכנית שלה בערוץ E! ולאחר 5 ימים ב-3 בפברואר 2017 הוא הופץ כסינגל באופן רשמי דרך חברת התקליטים, אפיק רקורדס.

השיר סומפל מהשיר "Where I Wanna Be" של הזמר דונל ג'ונס.

== הפקה ושחרור ==
קארי חשפה את השיר לראשונה ב-29 בינואר 2017 בתוכנית שלה ב. במהלך התוכנית ראו את קארי מקליטה את השיר באולפן הקלטות. יומיים לאחר מכן חשפה הזמרת את העטיפה של הסינגל בחשבון הטוויטר שלה אשר לקוחה מתוך הקליפ הרשמי של השיר. 3 ימים לאחר מכן, ב-3 בפברואר 2017 הופץ השיר באופן רשמי על ידי אפיק רקורדס.

ב-24 במרץ 2017 הופץ הרמיקס הרשמי של השיר בשיתוף עם הרפארית האמריקאית רמי מה.

== וידאו קליפ ==
הקליפ לראשונה יצא לאור בערוץ ה-Vevo הרשמי של קארי ביום של יציאת השיר. בקליפ היא נראית נואשת לאחר הפרידה שחוותה ולובשת עדיין את שמלת הכלה שלה שכנראה תוכננה לחתונתה עם בן זוגה ועונדת את טבעת האירוסין שלהם. בסוף הקליפ מחליטה לשרוף את השמלה. הקליפ בוים על ידי קארי עצמה והופק על ידי סטלה בולוצ'ניקוב.

נכון לדצמבר 2017, הוא נצפה מעל ל-21 מיליון פעמים בערוצה הרשמי.

== הופעות חיות ==
על מנת לקדם את השיר הופיע קארי והראפר YG בתוכנית האירוח "Jimmy Kimmel Live!" ב-15 בפברואר 2017. זו היא ההופעה היחידה של קארי עם השיר, מעשה אשר השפיע על כישלון הסינגל.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
| rowspan="2" |3 בפברואר 2017
| rowspan="2" |הורדה דיגיטלית
| rowspan="2" |אפיק
|
|-
!בריטניה
|
|-
!ארצות הברית
| rowspan="2" |24 במרץ 2017
| rowspan="2" |רמיקס - הורדה דיגיטלית
| rowspan="2" |אפיק
|
|-
!בריטניה
|
|}

== קישורים חיצוניים ==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:סינגלים בהוצאת אפיק רקורדס
התערוכה הבינלאומית לחקלאות

התערוכה הבינלאומית לחקלאות הייתה תערוכה עולמית ותערוכת החקלאות הבינלאומית הראשונה שהתקיימה בישראל.
התערוכה הבינלאומית לחקלאות נערכה בבית דגן והתקיימה במסגרת מיזם "הקונגרס הבינלאומי הרביעי של מגדלי פרי הדר התיכון" התקיימה בין התאריכים 21 במאי ל-20 ביוני 1956. התערוכה הייתה מוכרת על ידי הלשכה לתערוכות בינלאומיות.
 החל משנת 1970 התקיימה בכל שלוש שנים
תערוכת החקלאות הבינלאומית אגריטך באקספותל אביב אותה יסד רפי רמון

==ראו גם==
* קלינטק (תערוכה)

== קישורים חיצוניים ==

* 
* [http://www.bie-paris.org/site/en/1956-beit-dagon "התערוכה הבינלאומית לחקלאות"] באתר של הלשכה לתערוכות בינלאומיות

קטגוריה:תערוכות עולמיות
קטגוריה:1956 בישראל
קטגוריה:ישראל: חקלאות
קטגוריה:אירועים בין-לאומיים בישראל
קטגוריה:בית דגן
קטגוריה:ישראל: תערוכות
דינמו מוסקבה (בנדי)

דינמו מוסקבה (ברוסית: Дина́мо-Москва́) היא קבוצת בנדי ממוסקבה. זו אחת מקבוצות הבנדי הוותיקות ברוסיה. נוסדה בשנת 1923. 

דינמו הייתה הקבוצה הראשונה שזכתה באליפות ברית המועצות ומחזיקה בשיא זכיות באליפות ברית המועצות המועצות ורוסיה. היא זכתה 22 פעמים באליפויות המדינה: 15 פעמים באליפות ברית המועצות ושבע פעמים באליפות רוסיה.

== היסטוריה ==
ממוזער 
קבוצת הבנדי של דינמו הוקמה כחלק מאגודת הספורט דינמו בדצמבר 1923.

הקבוצה זכתה באליפות הסובייטית הראשונה בעונת 1936 והפכה לקבוצת הבנדי המצליחה ביותר במדינה כשזכתה באליפות עוד 14 פעמים נוספות. 

לאחר התפרקות ברית המועצות הקבוצה בבית נתקלה בקשיים פיננסיים והתקשתה לזכות שוב באליפות הלאומית עד לפתיחת המאה ה-21 ובעונת 2001 אף נשרה לליגת המשנה ופורקה.

בשנת 2004 הקבוצה הוקמה מחדש וחזרה שוב לליגת העל ובעונת 2005/2006 זכתה לראשונה מזה 28 שנה באליפות הלאומית ובאותה עונה גם זכתה בגביע הרוסי. 

עונת 2006/2007 הייתה המוצלחת ביותר בתולדותיה לאחר שזכתה בכל אחד מהטורנירים בהם השתתפה: אליפות רוסיה, גביע רוסיה, גביע העולם למועדונים, גביע אדסביון וגביע אלופות אירופה. 

בעונת 2013 זכתה באליפות הרוסית בפעם השביעית.

== תארים ==
דינמו נחשבת למועדון הבנדי המעוטר ביותר ברוסיה והיא מחזיקה בשיא אליפויות לאומיות (22). זוהי הקבוצה הרוסית היחידה שהצליחה לזכות בכל התארים בהם השתתפה בעונה אחת (בעונת 2007/2008). הקבוצה גם נחשבת לאחת הקבוצות הרוסיות המצליחות ביותר בזירה האירופית לאחר שזכתה 6 פעמים בגביע האירופי.
===ברית המועצות===
אליפות ברית המועצות
* אלופה (15 פעמים): 1935-36, 1950-51, 1951-52, 1960-61, 1962-63, 1963-64, 1964-65, 1966-67, 1968-69, 1969-70, 1971-72, 1972-73, 1974-75, 1975-76, 1977-78
הגביע הסובייטי
* מחזיקת הגביע (13 פעמים): 1937, 1938, 1940, 1941, 1947, 1948, 1949, 1950, 1951, 1952, 1953, 1954, 1986-87
===רוסיה===
אליפות רוסיה
* אלופה (7 פעמים): 2005-06, 2006-07, 2007-08, 2008-09, 2009-10, 2011-12, 2012-13
הגביע הרוסי
* מחזיקת הגביע (6 פעמים): 2005, 2006, 2008, 2010-11, 2011, 2012
הסופרקאפ הרוסי
* מחזיקת הגביע (2 פעמים): 2013, 2014

===אירופה והעולם===
גביע אלופות אירופה
* אלופה (6 פעמים): 1974-75, 1975-76, 1976-77, 2005-06, 2007-08, 2008—2009
גביע העולם
* מחזיקת הגביע (3 פעמים): 2006, 2007, 2013

== קישורים חיצוניים ==
* 
* 
 
קטגוריה:קבוצות בנדי רוסיות
בנדי
האיגוד הבין-פרלמנטרי

האיגוד הבין-פרלמנטרי (באנגלית: IPU - Inter-Parliamentary Union, בצרפתית: Union Interparlementaire - UP) הוא מוסד בין-לאומי שהוקם בשנת 1889 על ידי פרדריק פאסי (צרפת) ורנדל קרמר (בריטניה). זה היה הפורום הקבוע הראשון למשא ומתן פוליטי רב-צדדי. בתחילה, הארגון היה עבור פרלמנטרים בודדים, אך מאז הפך לארגון בינלאומי של בתי הפרלמנט של מדינות ריבוניות. הפרלמנטים הלאומיים של 176 מדינות (שלוש המדינות החברות האחרונות הן: טורקמניסטן, אוזבקיסטן, ונואטו, החברות הועברו במהלך הכנס ה -137) הן חברות באיגוד, ו -11 אסיפות פרלמנטריות אזוריות הן חברות מקורבות.

האיגוד מפעיל מכון לימודים ומחקר ומארגן כנסים בינלאומיים כל שנה. מקום מושבו של הארגון הוא בז'נבה, שווייץ.

== קישורים חיצוניים ==

* 

* 

קטגוריה:ארגונים בין-לאומיים
קטגוריה:משקיפים בעצרת הכללית של האומות המאוחדות
דינמו לנינגרד (בנדי)

דינמו לנינגרד (ברוסית: Динамо Ленинград) היה מועדון בנדי מקצועני מהעיר לנינגרד.

הקבוצה זכתה באליפות העיר 8 פעמים (1935, 1936, 1938, 1939, 1941, 1945, 1946, 1947). בזירה הלאומית הישג השיא של הקבוצה הוא מקום שלישי בעונת 1936 והעפלה לגמר הגביע הסובייטי בעונת 1947.
==היסטוריה==
הקבוצה הוקמה בשנת 1942 כחלק מאגודת ספורט דינמו, שהיוותה לאגודת הספורט של אנשי שירותי הביטחון. 

הקבוצה הייתה ממייסדות אליפות ברית המועצות בבנדי ובעונת הבכורה שלה בשנת 1937 סיימה במקום השלישי, באותה עונה שבה דינמו מוסקבה זכתה באליפות המדינה. 

בעונת 1948 ארגוני הספורט הממשלתיים השקיעו יותר בפיתוח תחום ההוקי קרח על חשבון הבנדי ועד 1952 הקבוצה פורקה. 

ב-1962 הוקמה מחדש ועד 1965 התמודדה בליגה הבכירה, עת פורקה שוב, הפעם באופן סופי. שחקני הקבוצה עברו לשחק בקבוצת סברוניקל מהעיר מונצ'גורסק שבמחוז מורמנסק 
==מאמני הקבוצה==
* פאבל באטירב (1927 - 1936)
* מיכאיל בוטוסוב (1936 - 1938)
* פ. באטירב (1938 - 1940)
* ולנטין פיודורוב (1940 - 1941)
* פ. באטירב (1944 - 1945)
* ו. פיודורוב (1945 - 1947)
* פיוטר דמנטייב (1948 - 1952)
* ו. פרודה (1961 - 1962)
* ו. גרלוייב, א. קוליוב (1962 - 1963)
* ו. קובאליוב (1963 - 1965)
==תארים והישגים==
* אליפות לנינגרד: 1935, 1936, 1938, 1939, 1941, 1945, 1946, 1947
* אליפות ברית המועצות: מקום שלישי 1937
* גביע ברית המועצות: גמר 1947
בנדי
קטגוריה:קבוצות בנדי רוסיות
עומר ירדני

עומר ירדני (נולד ב-7 בינואר 1991) הוא עיתונאי ואיש רדיו וטלוויזיה ישראלי. משמש מגיש, עורך וכתב חברה בחדשות 13.

==ביוגרפיה==
ירדני נולד בינואר 1991 בבת ים כצעיר מבין שלושה ילדים. משפחתו התגוררה בבת ים עד 1994, ואז עברה לראשון לציון. את לימודיו התיכוניים עשה בתיכון הגימנסיה הריאלית. בשנים 2005 ו-2008 השתתף במשלחות של תנועת הצופים העבריים לארצות הברית. ב-2010 החל בשנת שירות בתנועת הצופים, במסגרת גרעין "רעים" בעפולה.

את שירותו הצבאי החל ב-2011 בגלי צה"ל כשדרן במחלקת הקריינים, כמגיש חדשות (2011–2013) וכמגיש התוכניות "שישי חם" (2011–2013), "לא רוצים לישון", "שטח שש" ו"בוקר טוב צה"ל" (יולי 2012-יולי 2013). במקביל, הגיש לסירוגין בגלגלצ את "סוף שבוע רגוע" (2011–2013), "קולות החיילים" (2012–2013). ביולי 2013 השתחרר משירותו בצה"ל.

מאוקטובר 2013 עד נובמבר 2014 הגיש בערוץ הראשון את מהדורת החדשות לילדים "המהדורה" של "זאפ".

ב-1 בדצמבר 2013 החל את עבודתו בחדשות עשר, תחילה כעורך ומגיש מבזקי חדשות בתחנות הרדיו האזוריות של ערוץ עשר, וב-1 בנובמבר 2014 החל במקביל את שידוריו בטלוויזיה, שם הוא מגיש מבזקי חדשות. בנוסף, במשך תקופה מסוימת, הגיש את "16:30" ואת "מהדורת 19:00" בימי חמישי. החל מיוני 2018 ועד למיזוג ערוץ עשר ו"רשת" נמנה עם מגישי תוכנית הבוקר של ערוץ 10, "בוקר אור".

עם מיזוג ערוץ עשר ו"רשת", עבר לעבוד ב"חדשות 13" כמגיש מבזקי חדשות. מראשית 2019 הוא שימש גם מגיש-מחליף של מהדורת חדשות הלילה, "היום שהיה".

לאחר שגאולה אבן-סער התפטרה מהגשת "העולם הבוקר", תוכנית הבוקר של ערוץ 13, חזר ירדני להגשת התוכנית בשעות הבוקר, כשלצידו משמשת כמגישה רותם ישראל.

מאז שחרורו מצה"ל הוא משמש גם כקריין פרסומות, תשדירים וסרטוני הדרכה לחברות ולגופים שונים, וכן כמנחה אירועים. בנוסף, הוא מקריא ספרים בחברת "iCast". כמו כן כתב ירדני באתר האינטרנט "מה וזה".

ב-2014–2015 למד משחק בבית הספר "טכניקה - משחק מול המצלמה". ב-2017 החל בלימודים לתואר ראשון במשפטים באוניברסיטת תל אביב. במהלך לימודיו, היה ירדני שותף להפקת הפודקאסט "מדברים משפטים" של הפקולטה למשפטים.

ירדני נשוי ומתגורר בתל אביב.

==קישורים חיצוניים==

* 
* 

==הערות שוליים==

קטגוריה:חיילי גלי צה"ל
קטגוריה:הערוץ הראשון: שדרנים ומנחים
קטגוריה:ערוץ עשר: שדרנים, שחקנים ומנחים
קטגוריה:סגל חדשות 13
קטגוריה:מגישי חדשות ישראלים
קטגוריה:בוגרי תנועת הצופים בישראל
קטגוריה:בוגרי הגימנסיה הריאלית
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1991
סטאר 266M

סטאר 266M (בפולנית: Star 266M) היא משאית צבאית, הנעה 6x6, אשר יוצרה על ידי יצרנית כלי הרכב הפולנית Fabryka Samochodów Ciężarowych "Star" (STAR TRUCK Sp. z o.o).

במשותף עם יצרנית האוטובוסים, משאיות ומנועי דיזל מאן בין השנים 2001–2006.

דגם "סטאר 266M" יוצר בעיר סטרחוביצה, (בפולנית: Starachowice).

דגם "סטאר 266M" יועד להובלת מטענים ואנשים על הכביש ובשדה.

=="סטאר 266M" תא הנהג==
* 2 מושבים
* 2 פתחי גגות
* ספה קבועה מאחורי מושב הנהג והנוסע

== תמונות ==
<gallery mode="packed" heights="140">
קובץ:Star266M Star San Duo.jpg | סטאר 266M
קובץ:Star 266M Wroclaw.jpg | סטאר 266M
קובץ:August 15, 2013 military parade in WarsawDSC 2521.JPG | סטאר 266M דגם "Hibneryt-3"
קובץ:SWP2014-0032.jpg | סטאר 266M דגם "Hibneryt-3"
קובץ:August 15, 2013 military parade in Warsaw DSC 2503.JPG | סטאר 266M דגם "OP GROM"
קובץ:Star 266M pic1.JPG | סטאר 266M
</gallery>

==ראו גם==
* סטאר 20
* סטאר 200
* סטאר 244
* סטאר 742
* סטאר N52
* סטאר 1142
* סטאר S2000
* סטאר 1466
* סטאר 8.125

==לקריאה נוספת==
* [https://www.czerwonesamochody.com/details.php?image_id=54588 סטאר 266M - תמונה] (czerwonesamochody)

==קישורים חיצוניים==

* [https://www.youtube.com/watch?v=tjgIdgi6ieA סטאר 266M] (5:44 דקות), יו-טיוב

==הערות שוליים==

קטגוריה:משאיות
קטגוריה:דגמי מכוניות שהושקו ב-2001
קטגוריה:כלי רכב המיוצרים בפולין
קטגוריה:כלי רכב צבאיים
266M
קטגוריה:רכבי שטח ופנאי גדולים
סטאר 8.125

סטאר 8.125 (בפולנית: Star 8.125) היא משאית אשר יוצרה על ידי יצרנית כלי הרכב הפולנית Fabryka Samochodów Ciężarowych "Star" ( STAR TRUCK Sp. z o.o)
במשותף עם יצרנית האוטובוסים, משאיות ומנועי דיזל מאן בין השנים 2000–2005.

דגם "סטאר 8.125" יוצר בעיר סטרחוביצה, (בפולנית: Starachowice).

==דגמי "Star 8.125"==
* Star 8.125
* 8.125K
* 8.125L

== תמונות ==
<gallery mode="packed" heights="170">
קובץ:Star 8.125 truck on Dębnicki bridge in Kraków.jpg | סטאר 8.125
קובץ:Star 8-125 laweta.JPG | סטאר 8.125
קובץ:Star 8.125 truck on Adama Mickiewicza avenue in Kraków (1).jpg | סטאר 8.125

</gallery>

==ראו גם==
* סטאר 20
* סטאר 200
* סטאר 244
* סטאר 742
* סטאר 944
* סטאר N52
* סטאר 1142
* סטאר S2000
* סטאר 1466
* סטאר 266M

==קישורים חיצוניים==

* [https://www.youtube.com/watch?NR=1&v=Sd95kxhXNG4&feature=endscreen/Ciężarówki סטאר 8.125 ] (6:44 דקות), יו-טיוב

==הערות שוליים==

קטגוריה:משאיות
קטגוריה:דגמי מכוניות שהושקו ב-2000
קטגוריה:כלי רכב המיוצרים בפולין
8.125
עמק הבובות (סרט)

עמק הבובות (באנגלית: Valley of the Dolls) הוא סרט דרמה אמריקאי משנת 1967 המבוסס על רב-מכר בשם זה מאת ז'קלין סוזן משנת 1966 עם ברברה פרקינס, פטי דיוק, שרון טייט וסוזן הייוורד בתפקידים הראשיים.

הסרט מתאר שלוש חברות בעולם הבידור התובעני של ברודוויי והוליווד שכדי לשרוד בו הן משתמשות ב"בובות" שהיא מילת כיסוי לתרופות מרגיעות (ברביטורטים) וממריצות (אמפטמינים) ששימוש בהן גורם להתמכרות.

שיר הנושא לסרט "עמק הבובות" (מילים ולחן של דורי ואנדרה פרווין) בביצוע דיון וורוויק הגיע למקום השישי במצעד מכירות האלבומים של בילבורד.

ב-1970 הפיקה חברת פוקס המאה ה-20 פרודיה על הסרט, שנקראה "Beyond the Valley of the Dolls" ושזכתה גם היא להצלחה.

הסרט היה מועמד לפרס אוסקר על פסקול המוזיקה המקורית (ג'ון ויליאמס).

שרון טייט הייתה מועמדת לפרס גלובוס הזהב לשחקנית חדשה.

הסרט זכה להצלחה קופתית למרות הביקורות השליליות.

==תקציר העלילה==
אן וולס (ברברה פרקינס) מגיעה לניו יורק מעיירה קטנה בניו אינגלנד ומתקבלת לעבודה במשרד המייצג אמנים בעסקי השעשועים. תוך זמן קצר היא לומדת להכיר את המציאות הקשה בעולם זה. היא נפגשת עם בראשונה עם הלן לאוסון (סוזן הייוורד), כוכבת על עצבנית וולגרית המתייחסת אליה בבוז וכן אל כל השחקניות הצעירות שהיא חוששת שייתפסו את מקומה.

אחת מהצעירות האלה היא נילי או'הרה (פטי דיוק) הנזרקת מצוות ההצגה בגלל דרישת הלן. אן נפגשת אתה ובעזרת סגן מנהל המשרד ליון ברק (פול ברק) מאורגנת לה הופעה במשדר התרמה בטלוויזיה. הופעתה המצליחה של נילי מזניקה את הקריירה שלה והיא הופכת לכוכבת מבוקשת. כדי לשמר את הקריירה שלה היא נעזרת ב"בובות" בצורה של גלולות ברביטרטים ואמפטמינים בתוספת אלכוהול. כל זה גורם לה להתמוטטות עצבים. פול ואן מסדרים לה אשפוז במוסד לגמילה. לאחר האשפוז היא מנסה בעזרת פול לחזור להופעות אך נגררת שוב לתרופות.

צעירה נוספת שמכירה אן היא ג'ניפר נורת' (שרון טייט), יפהפייה חסרת כישרון שחייה רצופים כישלונות. גם היא מכורה ל"בובות". נשאת בנישואי בזק לזמר שמסתבר שסובל ממחלת הנטינגטון. מצבו מידרדר והיא נאלצת לאשפזו ובאותו זמן מחליטה גם לעבור הפלה מלאכותית.

ג'ניפר נאלצת לפרנס את אמה וגם לשלם את הוצאות האשפוז של בעלה. היא מתחילה בעל כורחה להופיע בסרטים פורנוגרפיים. לבסוף היא לוקה בסרטן השד ולפני שהיא אמורה לעבור ניתוח כריתה היא מתאבדת על ידי לקיחת כמות גדולה של "בובות" ואלכוהול.

אן מתחילה בקריירה מוצלחת של הופעות בפרסומות בטלוויזיה וגם היא מתחילה לצרוך "בובות" אך ממש לפני ההתמוטטות היא מתעשתת ומחליטה לחזור לעיירת הולדתה ולהתחיל חיים מחדש. ברק מגיע אליה אך היא דוחה את בקשתו להינשא לו ולחזור לניו יורק.

==קישורים חיצוניים==

* [https://www.youtube.com/watch?v=oDOaK_24doo שיר הנושא של עמק הבובות בביצוע דיאן וורוויק (מילים ומנגינה)], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1967
קטגוריה:סרטי דרמה אמריקאיים
קטגוריה:סרטי פולחן
קטגוריה:סרטי פוקס המאה ה-20
קטגוריה:סרטים אמריקאיים מבוססי ספרים
קטגוריה:סרטים באנגלית
תומאס ולטר

תומאס ולטר (נולד ב-1943) הוא עורך דין גרמני שעוסק באיתור פושעים נאציים. ב-2006 פרש מתפקידו והתמנה לתובע פדרלי מטעם המשרד המרכזי לחקירת פשעי הנאצים .

אביו רודולף הסתיר שתי משפחות של יהודים בזמן "ליל הבדולח" ב-1938.

כתובע מטעם המשרד המרכזי לחקירת פשעי הנאצי הוביל ב-2009 בקשה של גרמניה להסגרת ג'ון איוון דמיאניוק, ושנתיים אחר כך (2011) הוא הורשע על סיוע לרצח, מבלי שיהיו ראיות לכך שרצח בעצמו, בהיותו שומר שהיה עד לשליחתם על מותם של אלפי יהודים בסוביבור. דמיאניוק נידון לחמש שנים בכלא, אולם הגיש ערעור ומת בטרם הערעור הוכרע.

ולטר תבע ארבעה שומרים נאציים במחנות: אוסקר גרונינג, ריינהולד האנינג, הוברט זאפקה וארנסט טרמל.

==קישורים חיצוניים==

* 

== הערות שוליים ==

קטגוריה:עורכי דין גרמנים
קטגוריה:גרמנים שנולדו ב-1943
שבילים

בריכת המים ומבנה הביטחון של קיבוץ שבילים
השלט של המועצה
קיבוץ שבילים היה קיבוץ שהוקם במרץ 1948, על ידי תנועת הנוער הציוני על גבעה מול כפר הנוער עיינות בסמוך לנס ציונה, והתפרק ב-1950.

== היסטוריה ==
הקיבוץ הוקם במטרה לשמש כמקום הכשרה לפליטים ניצולי השואה, בעיקר מפולין ומרומניה, שעלו לישראל אחרי מלחמת העולם השנייה.

הקיבוץ התפרק במאי 1950, לאחר שסיים את ייעודו כמקום הכשרה. בגבעה המשיכו להתגורר משפחות ובודדים עד שנת 1956, תוך שימוש בצריפים ובמתקנים שנותרו במקום. על הגבעה נותרו עד היום מגדל המים ומבנה מבטון בן ארבעה חדרים, ששימשו את הקיבוץ. 
בקיבוץ היו כ-60 עד כ-80 חברים. הם עבדו בעבודות כפיים בשדות ובפרדסים הסמוכים לשבילים. בקיבוץ היו בית מלאכה להרכבת אטבי כביסה, לול, רפת, אורווה וגן ירק, שהיוו מקור תעסוקה נוסף לחברים. בנוסף לכך, עבדו חברי שבילים בעבודות משקי בית ובלולים של אנשי מושב בית עובד הסמוך. הקיבוץ ידע שמחות, חתונות ולידות, והיה בו הווי חברתי-חלוצי.

חברי קיבוץ שבילים היו כוח החלוץ והגרעין הראשוני בהקמת המושבים שורש שבהרי ירושלים - באוקטובר 1948, ותלמי יפה בסמוך לאשקלון – באפריל 1950; וכן במשימת יישוב מחדש של מושב מבטחים שבנגב – במאי 1949. שלושת קיבוצים אלה התפרקו ובמקומם קיימים כיום מושבים. 

במלחמת העצמאות הגנו אנשי שבילים על הגבעה וסביבתה בעיקר כנגד פעולות איבה של תושבי הכפרים הערביים נבי רובין ואל-קובייבה (רמלה), שהיו באזור שבילים, וגם נגד מסתננים מצריים. מספר חברי הקיבוץ נפצעו, חלקם קשה, כשהיו במשימת יישוב מחדש של קיבוץ מבטחים. שקית עפר מאדמת קיבוץ שבילים הוטמנה בקברו של בנימין זאב הרצל, יחד עם שקיות עפר של כל היישובים במדינת ישראל, בעת הבאת עצמותיו לקבורה בירושלים באוגוסט 1949.

הקיבוץ סיים את ייעודו במאי 1950, לאחר הקמת הקיבוצים שורש, מבטחים ותלמי יפה. חברי שבילים עברו בהדרגה לגור ביישובי קבע, ובעיקר בעיינות, בנס ציונה, בירושלים ובתל אביב.

האתר הוכרז כאתר מורשת על ידי המועצה לשימור אתרי מורשת בישראל ובשנים 2017–2018 שופץ המקום. במרץ 2018 נערך במקום טקס הסרת הלוט מהשלט של המועצה בהשתתפות חברי הקיבוץ ובני המשפחות.

== קישורים חיצוניים ==

* נחמן גלבוע, [https://web.archive.org/web/20180314042342/http://mynetkibbutz.co.il/article/268381/6 סבים, בנים,נכדים ונינים הגיעו כדי לזכור את הקיבוץ ההיסטורי של ניצולי השואה שנשכח] באתר Mynet קיבוץ, 13 במרץ 2018
* אבי בן דוד, [http://online.fliphtml5.com/ymot/phfr/#p=28 זוכרים את קיבוץ שבילים] בעיתון 'כל נס ציונה', 16 במרץ 2018
* ארז שרווינטר, [https://www.arimnews.co.il/digital-edition/%D7%A2%D7%A8%D7%99%D7%9D-15-03-18#page/28 שבילים באמצע], עיתון 'ערים', 15 במרץ 2018

== הערות שוליים ==

קטגוריה:יישובים ישראליים שננטשו
קטגוריה:קיבוצים לשעבר
ויסות

וסת לחץ הוא מנגנון פשוט לקביעת רמה מרבית של [[לחץ, למשל בסיר לחץ]]
ויסות הוא פעולה של התאמת קצב הזרימה של חומר או מידע למערכת. הוויסות נועד להתאים את כמות החומר הנכנס ליכולת המערכת להתמודד עמו, ובכך למנוע שיבוש בפעולת המערכת.
ויסות יכול להיות תופעה טבעית או מלאכותית.

== מנגנוני ויסות ביצורים חיים ==
יצורים חיים מכילים בתוכם מנגנוני ויסות. שיבוש של מנגנון ויסות ביצור חי יכול להוביל לתפקוד לקוי, מחלה ואף מוות.
דוגמאות למנגנוני ויסות ביצורים חיים:
*הומיאותרמיות – ויסות של חום הגוף
*ויסות עצמת האור הנכנסת לעין באמצעות צמצום והרחבת האישון.
* אפנון עצבי – מאפשר לווסת את הפעילות של מערכת העצבים.
גם במערכות טבעיות מורכבות, כגון מערכת אקולוגית, קיימים מנגנוני ויסות טבעיים המאפשרים את המשך קיום המערכת בתצורתה הנוכחית. דוגמה למנגנון כזה הוא שמירת היחס המספרי בין אוכלי בשר לאוכלי-צמחים.

== מנגנוני ויסות מלאכותיים ==
האדם משתמש במנגנוני ויסות בתחומי חיים רבים ומקדמת דנא. כמו במנגנונים הטבעיים, ישנם מנגנוני ויסות פרטניים (למשל ויסות במכונות) ומנגנוני ויסות כלליים (למשל בתחום הכלכלה). מכשיר המשמש לוויסות נקרא וַסָּת.
דוגמאות למנגנוני ויסות בשימוש האדם:
*ויסות תנועת כלי רכב.
*ויסות מחירים.
*ויסות זרימת מים (על ידי סכרים וברזים, למשל)
*וסת צנטריפוגלי מנגנון מכני השומר על זרימה קבועה של חומר, למשל קיטור.

== ראו גם ==
*הסתגלות
*תורת הבקרה

קטגוריה:מערכות בקרה
קטגוריה:מערכת העצבים
ויסות שערי ניירות ערך

ויסות שערי ניירות ערך הוא פעולה, המשפיעה על מידת התנודתיות בשערי ניירות הערך, ונעשית על ידי ביצוע פעולות קניה ומכירה של ניירות ערך בשוק ניירות ערך, למטרה זו בלבד.

את פעולות הוויסות ניתן לחלק לשני סוגים עיקריים (הגם שלא תמיד אפשר להבחין במדויק בגבול שבין שני הסוגים):
# פעולות ויסות שאינן מיועדות להשפיע על רמת השערים, אלא במטרה למנוע תנודות חריפות בשעריהן, תנודות הנובעות בדרך כלל מהיקף נמוך של מסחר בנייר ערך מסוים (למשל: פעולות ויסות על ידי עושה שוק).
# פעולות ויסות המיועדות להשפיע באופן מלאכותי על רמת השערים וליצור רמה גבוהה (או נמוכה) של שער נייר הערך, שלא בהתאם לערכו הכלכלי "האמיתי" (כלומר, שלא בהתאם לשער שהיה צפוי אילו התקיים מסחר הוגן של תחרות משוכללת).

רוב הפעולות של ויסות שערי מניות שלא על ידי עושה שוק אינן חוקיות.

==ראו גם==
* ויסות שערי ניירות הערך קודם למשבר מניות הבנקים בישראל
* משבר מניות הבנקים

קטגוריה:פשעים כלכליים
קטגוריה:ניירות ערך
יעקב אזולאי

יעקב אזולאי (1899 – 1986) היה עורך דין ושופט בימי המנדט הבריטי ובמדינת ישראל.

==ביוגרפיה==
אזולאי נולד בצפת. הוא למד בתלמוד תורה ובבית ספר של כל ישראל חברים. בשנת 1920 החל לעבוד במנגנון ממשלת המנדט במשרד הבריאות בטבריה. לאחר מכן עבד כגזבר וכמתורגמן. בשנת 1927 החל לעבוד כמתורגמן בבית המשפט ביפו ולמד משפטים בבית הספר המנדטורי למשפטים. בשנת 1931 עבר לכהן כמתורגמן ומזכיר בבית המשפט המחוזי בחיפה. במאי 1935 החל לכהן כשופט שלום שלישי בתל אביב. מדי פעם הוא מילא באופן זמני תפקיד של שופט מחוזי.

בשנת 1945 הועלה לדרגת שופט שלום ראשי. ביולי 1947 הועלה אזולאי לדרגת שופט מחוזי. החל מספטמבר 1947 כיהן במינוי רשמי כשופט בית המשפט המחוזי בחיפה.

במסמך השופטים החסוי נכתב עליו: "שופט פלילי טוב. יודע הליכות הערבים". אזולאי היה אחד מששת השופטים המחוזיים הראשונים שמונו במדינת ישראל עם הקמתה. בראשית שנת 1950 הוא מונה לנשיא בית המשפט המחוזי בחיפה.

בשנת 1961 עמד אזולאי בראש ההרכב שדן את פרופ' קורט סיטה לחמש שנות מאסר על ריגול.

במקביל לעבודתו כשופט כיהן כיו"ר אגודת הערים התאומות חיפה - מרסיי.

הוא המשיך לכהן בבית המשפט עד פרישתו לגמלאות ב-1969.

אזולאי נפטר ב-2 במאי 1986 ונקבר במתחם בתי הקברות בחיפה. על שמו נקרא רחוב בחיפה, בשכונת רמת אלון.

==לקריאה נוספת==
* 'אזולאי, יעקוב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 36. 
*נח בי (בירזובסקי), פני תל אביב בקריקטורות, עורך ומוציא לאור: משה שיינבוים, 1939.

==קישורים חיצוניים==
* 

==הערות שוליים==

קטגוריה:שופטים בתקופת המנדט הבריטי
קטגוריה:שופטי בית המשפט המחוזי בחיפה
קטגוריה:בוגרי בית הספר המנדטורי למשפטים
קטגוריה:ישראלים שנולדו ב-1899
קטגוריה:ישראלים שנפטרו ב-1986
קטגוריה:אישים הקבורים בבית הקברות שדה יהושע
ויקטור גוטהיינר

ויקטור גוטהיינר (1899 – 1974) היה רופא, מחלוצי רפואת הספורט בישראל, מחלוצי שיקום הלב בילדים ובמבוגרים בישראל, ניהל את מחלקת שיקום ילדים חולי לב שסבלו משגרון בבית החולים הדסה ירושלים (מסוף שנות ה-30 עד סוף שנות ה-40),
פרופסור לשיקום חולי לב באוניברסיטת ברלין.

==קורות חיים==
גוטהיינר נולד בברלין. במלחמת העולם הראשונה היה חייל וזכה בעיטור גבורה.

גוטהיינר למד רפואה במינכן וברסלאו וסיים את לימודיו באוניברסיטת ברלין. בתחילת דרכו עסק גוטהיינר ברנטגנולוגיה, בעיקר התעניין בתנועתיות מערכת העיכול

בשנת 1933 עלה לארץ ישראל. גוטהיינר התחיל לעבוד כיועץ לארגוני ספורט. גוטהיינר השתתף בהכשרה הגופנית של חברי המחתרות. בנוסף גוטהיינר היה מעורב בהורדת מעפילים בעלייה ב'. בפעולה זו ניצל את מיומנותו בחתירה. בשנת 1935 פעל כרופא יועץ ספורט תחת הנהלתו של הד"ר עמנואל ארנסט סימון. במאורעות 1936 עבד גוטהיינר בבית החולים הדסה (תל אביב).

בשנת 1936 ייסד גוטהיינר עם קבוצה של חותרים יהודיים מגרמניה, אשר נמלטו מידי השלטון הנאצי שעלה לשלטון במדינה את מועדון השייטים תל אביב.

בסוף שנות השלושים עבר גוטהיינר לירושלים, שם עבד במוסדות ציבור כיועץ קרדיולוגי, גוטהיינר היה רופא בימק"א, וניהל את מחלקת שיקום ילדים חולי לב שסבלו משגרון. המחלקה הייתה מסונפת לבית החולים הדסה ירושלים.

במלחמת העצמאות התגייס גוטהיינר לצה"ל ושירת עד שנת 1953. גוטהיינר היה בין המעצבים של תוכנית האימונים הגופניים לטירונים ולצנחנים.

במשך מספר שנים ניהל גוטהיינר את מכון הרנטגן ברחובות. באמצע שנות החמישים ליווה גוטהיינר את נבחרת הכדורגל של ישראל, לאליפות אסיה בהונג קונג. לאחר הקמת מכון וינגייט החל גוטהיינר לארגן קורסים להכשרת מדריכים לאימון חולי לב.

בין השנים 1959–1964 עסק גוטהיינר בשיקום חולי לב ממכונו: "רמת-חן מכון רפואי לשיקום". חלק לא מבוטל מבין 549 מחוליו לאחר התקף לב ו-555 מחוליו לאחר אי-ספיקת לב שוקמו בתוכנית אימונים שכללה ספורט, כולל הקפת הר תבור במסלול של 11 ק"מ ב־58 דקות

בשנת 1968 הוענק לגוטהיינר תואר פרופסור וקתדרה בנושא: "שיקום חולי לב". מדי שנה נסע לסדרת הרצאות בברלין.

גוטהיינר נפטר בתל אביב. נקבר בבית העלמין דרום השאיר אישה ובת.

=== שיקום חולי לב===
בשנות הארבעים של המאה העשרים החל גוטהיינר להפעיל גופנית חולי לב שגרונים במסגרת המכון לשיקום חולי לב שגרונים שאותו ניהל, ובהמשך בבית שטראוס. בתל אביב החל גוטהיינר לאמן חולי לב מבוגרים. לאחר תוצאות משביעות הרצון שהושגו לאחר שלושה חודשי פעילות, הגדיל גוטהיינר את מספר החולים ומשנת 1955 החל להפעיל במרפאתו ברמת חן תוכנית לאימון גופני לחולים הלוקים במחלת לב כלילית או במחלת לב וכלי דם אחרת.

בהמשך החל גוטהיינר לארגן קורסים להכשרת מדריכים לקבוצות אימון חולי לב, במקביל התחיל לאמן חולי לב בהשגחת מדריכים, פיזיולוגים ורופאים ודאג להכשיר מדריכי אימון גופני במסגרת הסמינר למורים לחינוך גופני.

שעור התמותה בקבוצה שאימן גוטהיינר וצוותו עמד על 3.6%, בהשוואה לקבוצת ביקורת של חולים לא פעילים לאחר אוטם שריר הלב. בקבוצה זו אחוז התמותה עמד על 12%. בהדרגה הכירו בשיטתו של גוטהיינר שהייתה חדשנית ופורצת דרך לתקופה.

==ראו גם==
* רפואת ספורט
* פעילות גופנית

==הערות שוליים==

קטגוריה:רופאי שיקום ביישוב
קטגוריה:סגל בית החולים הדסה תל אביב
קטגוריה:סגל מרכז רפואי הדסה
קטגוריה:אנשי העלייה החמישית
קטגוריה:רופאים צבאיים ישראלים
קטגוריה:רופאי ספורט
קטגוריה:בוגרי אוניברסיטת הומבולדט של ברלין
קטגוריה:סגל אוניברסיטאות בגרמניה
קטגוריה:ישראל: אישים בספורט
קטגוריה:אישים הקבורים בבית העלמין הדרום
קטגוריה:ישראלים שנולדו ב-1899
קטגוריה:ישראלים שנפטרו ב-1974
טג'ט

טֶגָ'ט (ככל הנראה מקור השם בערבית, אך פירושו לא ידוע) או μ בתאומים הוא הכוכב הרביעי בבהירותו בקבוצת הכוכבים תאומים עם בהירות מדרגה 2.87. למרות בהירותו היחסית קיבל הכוכב רק את ציון באייר μ. בשל מיקומו הקרוב למישור המילקה, הכוכב מוסתר לעיתים קרובות על ידי הירח, מה שמאפשר למדוד בדיוק רב את קוטרו הזוויתי, ולעיתים רחוקות על ידי כוכבי הלכת כוכב חמה, נוגה ושבתאי (אין אירועי הסתרה של הכוכב על ידי כוכב לכת במאות ה-20 וה-21). במרחק זוויתי של כ-3.7 מעלות ממערב-צפון-מערב לטג'ט נמצא הצביר הפתוח M35 וכמעלה וחצי ממערב, סמוך לכוכב η (אטא) בתאומים, נמצאת שארית סופרנובה IC 443, שלמעשה נמצאת במרחק גדול בהרבה. בסביבתו של טג'ט נמצא אזור H II שניתן לצפייה באמצעות צילום ארוך חשיפה.

==תכונות==
טג'ט הוא ענק אדום עם סיווג ספקטרלי M3 IIIab, מסתו מעט יותר מפעמיים מסת השמש ורדיוסו יותר מפי 100 מרדיוס השמש. טמפרטורת פניו נמוכה ועומדת על כ-3,600 קלווין והוא מאיר בעוצמה של בערך פי 300 מהשמש באור נראה, אך בשל הטמפרטורה הנמוכה של פניו כמעט כל קרינתו היא בתחום התת-אדום כך שעוצמת הארתו הכוללת היא קרוב לפי 1,800 מעוצמת ההארה של השמש. בהירותו של טג'ט משתנה בין דרגות 2.75 ו-3.02 עם מחזוריות של כ-27 ימים כאשר הבהירות הממוצעת על פני המחזור משתנה בעצמה במחזוריות של כ-2,000 ימים. למרות המחזוריות, הכוכב מסווג כמשתנה לא-סדיר איטי.

במרחק זוויתי של כמעט שתי דקות קשת נמצא כוכב עמום עם בהירות מדרגה 11, אך ככל הנראה הוא אינו קשור לטג'ט ונמצא רק במקרה על אותו קו ראייה.

==קישורים חיצוניים==
* [http://stars.astro.illinois.edu/sow/tejat.html טג'ט] באתר של ג'ים קלר
* 

==הערות שוליים==

קטגוריה:ענקים מסוג M
קטגוריה:משתנים לא סדירים איטיים
קטגוריה:קבוצת הכוכבים תאומים
עמנואל ארנסט סימון

עמנואל ארנסט סימון (1898–1989) היה רופא, חלוץ רפואת הספורט בישראל, ומיוזמי הקמת המכון על שם וינגייט.

==ביוגרפיה==
ספר "תרגילי גוף ליישור היציבה" מאת ד"ר סימון, הוצאת "בית הבריאות שטראוס" בירושלים, [[תרצ"ג]]
סימון נולד בברלין. סימון למד רפואה בגיסן, ברלין, וירצבורג וסיים את חוק לימודיו במינכן. בהמשך התמחה בדנמרק, שוודיה ופינלנד.

בין השנים 1917–1918 השתתף סימון במלחמת העולם הראשונה. לאחר המלחמה עבד, בין השנים 1923–1924, במכון להיגיינה בברלין. שם עבד עד עלייתו לארץ ישראל.

בארץ ישראל היה סימון רופא הספורט הראשון בארץ. בין השנים 1924–1927 סימון עבד בבית הספר הריאלי כרופא ומורה לחינוך גופני. הוא ביסס את החינוך הגופני על יסודות מדעיים ונתמנה למורה ראשי להתעמלות ולספורט ולרופא הפנימיה. סימון, שהיה בעברו אלוף ברלין ובוואריה בריצות 400 מטר ו-800 מטר, הביא סגנון חדש של הוראת החינוך הגופני והספורט בישראל.

משנת 1927–1936 ניהל סימון את מחלקת ההיגיינה ב"מרכז הבריאות שטראוס" בירושלים. רופא הספורט ויקטור גוטהיינר היה אסיסטנט שלו. אז נקרא שנית על ידי ארתור בירם, מייסד הריאלי, לשוב וללמד התעמלות בבית ספר הריאלי.

בשנת 1939 השתתף סימון בהקמת המחלקה להכשרה גופנית של הוועד הלאומי ועמד בראשה עד שנת 1954. סימון היה מיוזמי הקמת מכון וינגייט, השיג את המימון הראשוני, ואת מתן שמו של אורד צ'ארלס וינגייט למכון.

סימון הקים את איגוד "international committee for sports and physical (icspe)" והתמנה לחבר כבוד באיגוד לכל חייו.

הניח רעיה צרויה (בתו של ד"ר אליהו אורבך), ושלושה ילדים.
==מכתביו==
* "מסע בסוריה ובארץ ישראל" (1930), ירושלים
* "התעמלות טבעית למדריכים בספורט השימושי", המחלקה להכשרה גופנית שע"י הוועד הלאומי לכנסת ישראל בארץ ישראל, 1939
* "סולם קיר: תרגילים לבית הספר ולאגודת הספורט", המחלקה להכשרה גופנית של הוועד הלאומי, 1940

==קישורים חיצוניים==
* 
==הערות שוליים==

קטגוריה:רופאים ביישוב
קטגוריה:ישראלים ילידי גרמניה
קטגוריה:אנשי העלייה הרביעית
קטגוריה:סגל בית הספר הריאלי
קטגוריה:רופאי ספורט
קטגוריה:יהודים בצבא הגרמני במלחמת העולם הראשונה
קטגוריה:רופאים יהודים גרמנים
קטגוריה:זוכי פרס דב הוז
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1898
קטגוריה:ישראלים שנפטרו ב-1989
קטגוריה:סגל מכון וינגייט
רן טמיר

רן טמיר הוא קצין צה"ל בדרגת רב-סרן בדימוס, שכיהן כמפקד יחידת שמשון וכמפקד יחידת מגלן.

== שירות צבאי ==
עם גיוסו לצה"ל בשנת 1978, שובץ בחטיבת גולני והתקבל לפלוגת ההנדסה החטיבתית. טמיר עבר הכשרה כלוחם וקורס מ"כים חי"ר. בהמשך יצא לקורס קצינים. עם סיום הקורס שב לפלוגה כמפקד צוות לוחמים. טמיר לחם כמפקד צוות במלחמת לבנון הראשונה, בין היתר בקרב על הבופור. בהמשך שימש במגוון תפקידי מטה ופיקוד, בהם מפקד פלחה"ן גולני, אותה הוביל בלחימה ברצועת הביטחון בלבנון, וכסמג"ד גדוד 13 . לאחר סיום לימודיו במכללה לפיקוד ומטה מונה לתפקיד סמג״ד מורן. בהמשך מונה למפקד יחידת שמשון, והוביל אותה בלחימה כנגד הטרור הפלסטיני ברצועת עזה. לאחר מכן, בשנים 1991-1992 שימש כמפקד יחידת מגלן.

==הערות שוליים==

קטגוריה:מפקדי יחידת מגלן
קטגוריה:מפקדי יחידת שמשון
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:מפקדי מחלקות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קיוט (בוטניקה)

מינים רבים של שיכרון דורשים קיוט לפני פריחה.
קִיּוּט, או בלועזית וֶרנָליזציה (באנגלית: vernalization; בלטינית: vernus, בתרגום חופשי, "אביביות"), הוא התהליך הגורם להתחלת הפריחה של צמחים שמקורם באזורים קרים, על ידי חשיפה ממושכת, לקור של החורף, או קור מלאכותי שווה ערך.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה של הצמח
ירוחם אולשין

הרב ירוחם אולשין (באנגלית: Yerucham Olshin) הוא ראש ישיבה אמריקאי; אחד מארבעת ראשי ישיבת לייקווד בניו ג'רזי, ונמנה עם חברי מועצת גדולי התורה בארצות הברית.

==ביוגרפיה==
הרב שטרנבוך בהיכל ישיבת לייקווד, התשע"ח]]
ירוחם אולשין נולד לרב חיים ברוך אולשין ופעסיל, ונישא לשלוה דבורה בתם של הרב דב שוורצמן והרבנית שרה פעשא – בתו של מייסד ישיבת ליקווד הרב אהרן קוטלר.

לאחר פטירת דודו הרב שניאור קוטלר בשנת 1982 התמנה יחד עם גיסו הרב ישראל ניומן, ובני דודיו הרב אריה מלכיאל קוטלר והרב דוד שוסטל לעמוד בראשות הישיבה.

בסוף שנת הלימודים תשפ"ד החל בנו אהרן למסור שיעורים כלליים בישיבה.

==ספריו==
תלמידיו הוציאו שתי סדרות ספרים משיעוריו
* ירח למועדים – סדרת ספרים רבת כרכים על פסח, בין המצרים, ימים נוראים, סוכות, חנוכה.
* מגד ירחים – 2 כרכים, על פורים ועל חומש בראשית
* קונטרס 'תורה אור – על ענייני פסח

== קישורים חיצוניים ==
* [https://www.kikar.co.il/tag.php?t=רבי+ירוחם+אולשין מספר כתבות על הרב ירוחם אולשין] באתר כיכר השבת
* 

==הערות שוליים==

קטגוריה:משפחת קוטלר
קטגוריה:ראשי ישיבת לייקווד
קטגוריה:רבנים חרדים אמריקאים
Holding Out for a Hero

Holding Out for a Hero (בעברית: מחכה לגיבור; נקרא לעיתים בשוגג: I Need a Hero, בגלל השורה הראשונה בפזמון) הוא סינגל שהוקלט על ידי הזמרת הולשית בוני טיילר, מתוך אלבומה השישי, Secret Dreams and Forbidden Fire, והפסקול, Footloose. השיר יצא לאור ב-13 באפריל 1984, כסינגל הראשון והפותח מתוך האלבום, וכסינגל הרביעי מתוך הפסקול.

ההפקה האינסטרומנטלית של השיר נוצלה מחדש משיר ישן יותר של ג'ים סטיינמן בשם "Stark Raving Love", שהופיע באלבום Bad for Good.

בנוסף, הגיע השיר למקום ה-34 במצעד הבילבורד הוט 100, ולמקום 2 במצעד הסינגלים הבריטי.

== רקע וכתיבה ==
את השיר כתב והפיק ג'ים סטיינמן ביחד עם דין פיצ'פורד. בשיר הוחלט כי טיילר לא תיקח חלק בהפקה או בכתיבה.

ג'ים סטיינמן גויס לעבוד על הפסקול Footeloose, שיצא עבור הסרט פוטלוס, ב-1984. סטיינמן הציע את שמה של טיילר כאשר הוא חיפש זמר שיקליט את השיר. טיילר הקליטה את השיר באולפני פאראמונט, ובשיר נעשה שימוש נרחב במגוון סרטים וסדרות שונות.

== וידאו קליפ ==
הווידאו קליפ הנלווה שיצא לשיר, הופק על ידי ג'פרי אבלסון, והיה בבימויו של דאג דאודלה, ועם עזרה של קית' וויליאמס. הקליפ יצא כקליפ השני מתוך הפסקול, כשלפניו יצא הקליפ ל-"Let's Hear It For The Boy".

הקליפ מתחיל עם בוני טיילר, כשהיא בורחת מבית בוער; הקליפ מתמקד בעיקר בקרבת הבית הבוער על קצה הגרנד קניון - וברקע יש יריות ומלאכים השרים את השיר. הבוקרים הרעים לבושים בשחור, ובידיהם יש שוטים שבהם הם מאיימים על טיילר.

לאחר מכן מגיח ה"גיבור" עליו שרה טיילר. הוא מציל אותה מכנופיית הבוקרים שבאו לחטוף אותה. הגיבור לבוש בבגדים לבנים, וכשהוא מציל את טיילר, הוא רודף אחרי הבוקרים ויורה בהם אך אלו בורחים.

== בתרבות הפופולרית ==
=== השמעות במופעים ===
* השיר היה שיר הנושא של הפסטיגל שהתקיים ב-2005, "גיבור על העולם" - (פסטיגל גיבורי על).

=== השמעות בקולנוע ===
* השיר מושמע בסרט המוזיקלי "פוטלוס" (1984).
* בסרט "שרק 2" (2004) ג'ניפר סונדרס שרה את השיר בתפקיד הפיה הסנדקית. בדיבוב העברי שרה את השיר רמה מסינגר.
* בסרט "צ'יקן ליטל" (2005) דמותו של ראנט החזיר שרה את הפזמון של השיר.
* השיר מושמע בסרט האנימציה "אנגרי בירדס - הסרט 2" (2019).
* השיר מושמע בסרט "שהאזאם! 2: זעם האלים" (2023).
* השיר מושמע בסרט האחים סופר מריו (2023)

=== השמעות בטלוויזיה ===
* השיר מושמע בפרק השני של מיני-סדרת הטלוויזיה "לוקי" (2021) ביקום הקולנועי של מארוול.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי בוני טיילר
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:בלדות משנות ה-1980
קטגוריה:בלדות פופ
קטגוריה:סינגלים בהוצאת CBS רקורדס
The Elusive Chanteuse Show

The Elusive Chanteuse Show הוא סיבוב ההופעות השמיני של הזמרת מריה קארי שנועד לקדם את אלבומה ה-12 Me. I Am Mariah... The Elusive Chanteuse. סיבוב ההופעות החל בטוקיו יפן ב-4 באוקטובר 2014 והסתיים באוסטרליה ב-16 בנובמבר 2014. סיבוב ההופעות זכה להצלחה בעיקר בסין שם הזמרת הופיעה 5 פעמים.

== רקע ופיתוח ==
בדצמבר 2012 המנהל האישי של קארי רנדי ג'קסון אישר שהזמרת תצא לסיבוב הופעות עולמי לאחר שתוציא את אלבומה ה-12 במהלך שנת 2013. לאחר עזיבתה כשופטת בתוכנית "אמריקן איידול" קארי אמרה שהיא התפנתה לסיים דברים אחרונים באלבום ואמרה כי סיבוב ההופעות צפוי להתחיל באוקטובר באסיה. על סיבוב ההופעות אמרה קארי: "אני רוצה לחוות את הספונטניות והרגש שהכנסתי לאלבום הזה על הבמה עם המעריצים שלי. אני לא יכולה להפסיק לכתוב שירים אז אל תתפלאו אם אתם שומעים שיר חדש שכתבתי רק בלילה לפני המופע בעיר שלכם!". אך בעקבות דחיית יציאת האלבום סיבוב ההופעות נדחה לכשנה לאחר מכן לאוקטובר של 2014 והוכרז כי במהלכו קארי תופיע בסין, יפן והפיליפינים בין היתר ובנובמבר הצהירה הזמרת כי תופיע גם באוסטרליה ובניו זילנד.

== תאריכי הופעות ==
{| class="wikitable"
|-
!תאריך
!עיר
!מדינה
!מיקום
!מופע חימום
!צופים
!הכנסות
|-
! colspan="7" |לג 1 - אסיה
|-
|4 באוקטובר 2014
|צ'יבה
| rowspan="2" |יפן
|מקוהארי ארנה
|—
|—
|—
|-
|6 באוקטובר 2014
|יוקוהמה
|יוקוהמה ארנה
|—
|—
|—
|-
|8 באוקטובר 2014
|סיאול
|קוריאה הדרומית
|הפארק האולימפי בסיאול
|—
|—
|—
|-
|10 באוקטובר 2014
|בייג'ינג
| rowspan="5" |סין
|אצטדיון הפועלים
|—
|—
|—
|-
|12 באוקטובר 2014
|צ'נגדו
|מרכז הספורט של צ'נגדו
|—
|—
|—
|-
|15 באוקטובר 2014
|צ'ונגצ'ינג
|מרכז הספורט האולימפי של צ'ונגצ'
|—
|—
|—
|-
|17 באוקטובר 2014
|טיינג'ין
|אצטדיון מרכז הספורט האולימפי טיינג'ין
|—
|—
|—
|-
|19 באוקטובר 2014
|שאנגחאי
|אצטדיון הכדורגל של הונגקו
|—
|—
|—
|-
|22 באוקטובר 2014
|קואלה לומפור
|מלזיה
|אצטדיון מארדקה
|—
|—
|—
|-
|24 באוקטובר 2014
| colspan="2" |סינגפור
|האצטדיון הלאומי של סינגפור
|—
|—
|—
|-
|26 באוקטובר 2014
|טאיפיי
|טאיוואן
|אולם התערוכות של טאיוואן
|—
|—
|—
|-
|28 באוקטובר 2014
|מנילה
|הפיליפינים
|קניון אסיה
|—
|—
|—
|-
|30 באוקטובר 2014
|בנגקוק
|תאילנד
|IMPACT ארנה
|—
|—
|—
|-
! colspan="7" |לג 2 - אוקיאניה
|-
|2 בנובמבר 2014
|פרת'
| rowspan="5" |אוסטרליה
|יינות סנדלפורד
|—
|—
|—
|-
|5 בנובמבר 2014
|אדלייד
|מרכז הבידור של אדלייד
|—
|—
|—
|-
|7 בנובמבר 2014
|מלבורן
|רוד להור ארנה
|נתנאל
|6,744 / 6,847
|$642,148
|-
|8 בנובמבר 2014
|עמק יארה
|יינות רוצ'פורד
|—
|4,509 / 12,000
|$324,481
|-
|10 בנובמבר 2014
|סידני
|מרכז הבידור של סידני
|נתנאל
|7,523 / 7,772
|$994,219
|-
|13 בנובמבר 2014
|אוקלנד
|ניו זילנד
|ספארק ארנה
|טיטניום
|
|—
|-
|16 בנובמבר 2014
|בריזבן
|אוסטרליה
|יינות סירומט
|—
|6,071 / 11,000
|$605,781
|-
! colspan="5" |סך הכול
|24,847 / 37,619
|$2,566,629
|}

==הערות שוליים==

קטגוריה:סיבובי הופעות מ-2014
קטגוריה:סיבובי הופעות של מריה קארי
מוסד פיננסי חוץ-בנקאי

מוסד פיננסי חוץ-בנקאי (באנגלית: non-bank financial institution) הוא מוסד פיננסי שאינו מחזיק ברישיון בנקאי, כגון חברות כרטיסי אשראי, חברות הלוואות וחברות ביטוח, ומספק שירותים פיננסים (אשראי, הלוואות, השקעות), אך אינו מגייס פיקדונות מהציבור.

==תפקיד במערכת הפיננסית== 
===תחרות===
מוסדות פיננסים חוץ-בנקאים מגברים את התחרות והגמישות במערכת הפיננסית, ומשלימים את המערכת הבנקאית. בנוסף, הם מתאים את השירותים הפיננסיים לצרכים של לקוחות ספציפיים, עשויים להתמחות במגזר מסוים, ולפתח יתרון מידע באמצעות תהליך של מיקוד והתמחות.

בעולם, מוסדות פיננסים חוץ-בנקאים מציעים את רוב סוגי השירותים הבנקאיים, כגון הלוואות אשראי, מימון, תכנון פרישה, המסחר במניות, חיתום, כגון ניהול תיקי מניות ושירותי ניכיון. ניכיון מכשירים וייעוץ בפעילויות מיזוג ורכש.

===יציבות===
מערכת פיננסית מרובת משתתפים, הכוללת מוסדות פיננסיים חוץ-בנקאיים, יכולה להגן על הכלכלה מפני זעזועים פיננסיים ולאפשר התאוששות מהירה כאשר זעזועים אלה מתרחשים, על ידי הגדלת מספר החברות ופיזור סיכונים רב יותר.
==המצב בישראל==
בישראל פעל במשך שנים רבות שוק אפור לא מוסדר של מערכת מימון הפועלת מחוץ למערכת הפיננסית הממוסדת.
בשנת 1993 נחקק "חוק הסדרת הלוואות חוץ-בנקאיות" שנועד להגן על הלווים בשוק זה. אחד המנגנונים בחוק הוא הגבלה של הריבית המרבית שאפשר לגבות בהלוואות חוץ-בנקאיות.

בעשור השני של המאה ה-21 התרחב באופן משמעותי השוק הפיננסי החוץ-בנקאי ונכנסו שחקנים חדשים לתחרות באספקת שירותים בנקאיים ופיננסיים נפוצים. בשנת 2015, המליצה "הועדה להגברת התחרותיות בשירותים בנקאיים ופיננסיים" (ועדת שטרום) על הקמתו של מפקח פיננסי על מוסדות אשראי חוץ־בנקאיים.

בשנת 2022 נודע על הסתבכות וחשד למעילה של שתי חברות גדולות למימון חוץ בנקאי בישראל: 

1 ."יונט קרדיט" בראשות צחי אזר, שלמה אייזיק ושי פנסו, עם משה כחלון, לשעבר שר האוצר, שהיה יו"ר החברה עד התפטרותו ביוני 2022 <ref></ref>

2. "גיבוי אחזקות", בעלים ויו"ר יהונתן כהן<ref></ref>

==סוגי מוסדות==
===מימון חוץ בנקאי===
חברות המספקות מימון חוץ בנקאי לעסקים על ידי הלוואה קצרת טווח (בדרך כלל בטווח של 30-120 יום). 
===חברות ביטוח וחיסכון לטווח ארוך===
חברות ביטוח פנסיה וגמל המספקות מימון לטווח ארוך, לדוגמה לפרויקטים של פיתוח תשתיות. 
===אשראי צרכני===
חברות המספקות אשראי לצרכנים, לרכישת רכב, שיפוץ דירה וכדומה. לדוגמה חברת "מימון ישיר" מקבוצת "ביטוח ישיר".
===עושי שוק===

ברוקר אשר קיבל על עצמו לקנות או למכור נייר ערך מסוים, כאשר מופיע ביקוש או היצע בנייר ערך זה והוא לא נמכר או נקנה בשער הנתון בנייר הערך. פעילותו של עושה השוק חיונית לסחירות של נייר הערך שכן היא מבטיחה שיהיה ביקוש גם כאשר הציבור הרחב בזמן נתון אינו מעוניין בו.

===גמ"ח הלוואות===

מוסד פיננסי חוץ-בנקאי יהודי-מסורתי שייעודו מתן הלוואות ללא ריבית לנצרכים. הגמ"חים אינם תחת פיקוח רשות שוק ההון ביטוח וחיסכון עקב לחצים מצד חברי הכנסת החרדים להחריג אותם.

==קישורים חיצוניים==
*[http://www.nevo.co.il/law_html/law01/047_031.htm חוק הסדרת הלוואות חוץ-בנקאיות, תשנ"ג-1993], באתר "נבו"
* 

==הערות שוליים==

קטגוריה:שוק ההון
קטגוריה:מימון
עקרון ההחלפה של ליסקוב

החלפה הוא עקרון תכנות מונחה עצמים לפיו, בתוכנת מחשב, אם S הוא תת-טיפוס של T, אז אובייקטים מטיפוס T עשויים להיות מוחלפים עם אובייקטים מטיפוס S מבלי לשנות את ההתנהגות של T (נכונות, ביצוע משימות, ועוד).  עקרון ההחלפה של ליסקוב הוא הגדרה מסוימת של קשר בין טיפוסים לתת-טיפוסים שנקרא strong) behavioral subtyping) שהוצג לראשונה ב-1987 על ידי ברברה ליסקוב, וב-1994 יחד עם ג'נט מ. וינג היא ניסחה את העיקרון בתמציתיות על דף נייר כדלקמן:<blockquote class="" style="">תהי (f(x תכונה שניתן להוכיח את נכונותה עבור אובייקטים x מטיפוס T, ויהי S תת-טיפוס של T, אזי (f(y צריכה להיות נכונה עבור אובייקטים y מסוג S. </blockquote>

== עקרון ==
הרעיון של ברברה ליסקוב לגבי טיפוסיות מגדיר את הרעיון של החלפה עבור אובייקטים; כלומר, אם S הוא תת-טיפוס של T, אזי אובייקטים מטיפוס T בתוכנית עשויים להיות מוחלפים עם אובייקטים מטיפוס S מבלי לשנות את התנהגות התוכנית.

רוברט מרטין ניסח את העיקרון בצורה פשוטה יותר: תוכנית שעושה שימוש ביכולת של אובייקט מטיפוס מחלקת-אב חייבת להיות מסוגלת להשתמש באובייקט מטיפוס תת-מחלקה של מחלקת האב, מבלי לדעת שהיא עושה זאת.

== דוגמה ==
הדוגמה הקלאסית בה משתמשים בשביל להדגים את העיקרון, היא מחלקה של מלבן, ותת-מחלקה של ריבוע שיורשת ממנה.<syntaxhighlight lang="c++" line="1">
class Rectangle
{
	virtual void setWidth(int width) { this->width = width; }
	virtual void setHeight(int height) { this->height = height; }

public:
 int getWidth() { return this->width; }
 int getHeight() { return this->height; }

protected:
	int width, height;
};
</syntaxhighlight>עבור מחלקת המלבן, המתודות setWidth ו-setHeight טריוויאליות. לעומת זאת, עבור מחלקת ריבוע, לא נוכל לאפשר רוחב ואורך שונים.<syntaxhighlight lang="c++" line="1">
class Square : public Rectangle
{
	void setWidth(int width) override { this->width = this->height = width; }
	void setHeight(int height) override { this->setWidth(height); }
};
</syntaxhighlight>כעת, משתמש נעזר במחלקות אלו, ואין הוא מודע כלל לכך שאם הוא יעביר אובייקט מטיפוס ריבוע לפונקציה שלו, מאחורי הקלעים מחלקת ריבוע תשנה לו את האורך או הרוחב וההנחה שהוא מניח לגבי שטח הצורה כלל איננה נכונה! <syntaxhighlight lang="c++" line="1">
int area(Rectangle& rectangle)
{
	return (rectangle.getWidth() * rectangle.getHeight());
}

void f(Rectangle& rectangle)
{
	rectangle.setWidth(2);
	rectangle.setHeight(4);
	//area(rectangle) == 8
}
</syntaxhighlight>הבעייתיות במקרה זה נגרמת מכיוון שלא נשמר עקרון ההחלפה של ליסקוב, במחלקה היורשת שינינו את התנהגות הפונקציה כך שכבר לא ניתן להשתמש בה בפונקציות המוגדרות עבור מחלקת האב. לפי עיקרון זה, מחלקת ריבוע לא צריכה לרשת ממחלקת מלבן כיוון שההתנהגות של ריבוע שונה מהתנהגות של מלבן ולא ניתן לקיים אותם כמחלקה ותת-מחלקה.

== קישורים חיצוניים ==
* [https://drive.google.com/file/d/0BwhCYaYDn8EgNzAzZjA5ZmItNjU3NS00MzQ5LTkwYjMtMDJhNDU5ZTM0MTlh/view המאמר] של רוברט מרטין
* [http://masterscripter.co.il/עקרון-ההחלפה-של-ליסקוב/ פוסט] של יונתן נקסון בנושא

קטגוריה:תכנות מונחה-עצמים
מורנת שרשרת

מורנת שרשרת (שם מדעי: Echidna catenata) הוא מין של צלופח ממשפחת המורניים המצוי במערב האוקיינוס האטלנטי. היא חיה בסמוך לחופים אך נמצאת גם בכמה איים באוקיינוס.

אורך המורנה 40 ס"מ בממוצע אך כמה פרטים הגיעו לאורך של 165 ס"מ. היא בעלת עור כחול עם "שרשראות" צהובות מעליו. פיה ושיניה גדולים ובעלי יכולת נשיכה חזקה. העיניים צהובות.

המורנה חיה במערב האוקיינוס האטלנטי מפלורידה וברמודה ועד האיים האנטילים וברזיל אך נמצאה גם בכמה איים ממזרח האוקיינוס האטלנטי כמו אסנשן וכף ורדה. המורנה חיה גם בשוניות ובין סלעים עד עומק 12 מ' אך יכולה להיות גם על חופים רדודים לעומק של 2 מ' או פחות והיא יכולה לזחול על היבשה לפרקי זמן קצרים. מורנות שנתקעות בבריכות סלעים יכולות לשרוד חצי שעה ללא חמצן.

זוהי טורפת מארב תוקפנית המחפשת סרטנים לרבות סרטני יבשה, תולעים, דגים אחרים ורכיכות ימיות כמו תמנונים ודיונונים. היא תופסת את הטרף בעזרת שיניה וקורעת אותו לגזרים או בולעת אותו בשלמותו.

==קישורים חיצוניים==

==הערות שוליים==

קטגוריה:בעלי חיים שתוארו ב-1795
קטגוריה:טקסונים שתוארו בידי מרקוס אליעזר בלוך
קטגוריה:מורניים
קטגוריה:דגי האוקיינוס האטלנטי
כריש קצר-גף

כריש קצר-גף (שם מדעי: Carcharhinus brevipinna) הוא מין של דג סחוס ממשפחת הכרישיים המצוי לאורך הימים הטרופיים והממוזגים, למעט במערב האוקיינוס השקט.
== מאפיינים ==
אורכו של כריש זה 2–3 מטר ומשקלו 56–90 ק"ג. הוא בעל ראש מחודד. צבעו העליון אפור, התחתון בהיר והסנפירים שחורים. הסנפירים שלו כהים וצורתם כשל משולש.

כריש זה מצוי בעיקר בימים רדודים בעיקר לאורך החופים עד נמצא גם במים עמוקים יותר. הוא שוחה בחבורות גדולות, לעיתים גם עם כרישים שחורי-שוליים. הוא צד דגים ודיונונים ולעיתים מקפץ מעל פני המים בטירוף האכילה. במין זה הנקבות משריצות צאצאים חיים.

הוא איננו מסוכן לאדם אך עלול להיות תוקפני בעת טירוף אכילה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:מגה-פאונה ימית